[{"text_idx": "#000001", "text": "Kontzertu koral jendetsuak COVID-19aren kontrako prebentzio-neurri guztiak beteko ditu"}, {"text_idx": "#000003", "text": "Bilbon, 2020ko abenduaren 15ean. Larunbat honetan, abenduaren 19an, Bizkaiko ahots gazteenak Euskaldunara itzuliko dira Gabonetan; hamar edizio jarraian egin ostean, dagoeneko bigarren etxea dute jauregia. CaixaBanken, \u201cLa Caixa\u201d Fundazioaren eta Bizkaiko Foru Aldundiaren babesari esker, auditoriumeko agertokia ezarritako edukiera-mugara arte beteko da Bilbo, Leioa eta Gernikako ehun koralista gaztez baino gehiagoz. Hiru taldeek bereizita abestuko dute, berrogeita hamar laguneko taldetan, betiere metro eta erdiko distantziari eutsita eta maskara babeslea jantzita."}, {"text_idx": "#000006", "text": "Kontzertu honetan, txikienen ilusioak helduak kutsatzen ditu, eta Xabier Madariagaren eskutik, hark bideratuko baitu ekitaldia, publikoak giro magikoaz gozatu ahal izango du. Bi emanaldi daude aurreikusita, 17:00etan eta 19:30ean, eta sarrerak Euskaldunako leihatilan daude salgai, 15 euroko prezio bakarrean."}]